paragraph_text: Dalmatinski vinski klub je hrvatska neprofitna udruga osnovana krajem 2006. godine u cilju promicanja dalmatinske vinske tradicije i vinske kulture. Kao prva udruga takve vrste u Hrvatskoj među svojim ciljevima navodi i aktivno sudjelovanje u unapređenju ekološkog razvoja autohtonih dalmatinskih sorti grožđa i vina, te poticanje kulturnih i tradicijskih sadržaja u sklopu vinskog, gastronomskog, ekološkog i etno turizma u Dalmaciji.